A 2013 óta gyártott BMW járművek mindegyike rendelkezik fixen beépített, folyamatosan aktív SIM-kártyával. A SIM-kártya megléte alapfeltétele a ConnectedDrive szolgáltatások igénybevételének, valamint a BMW Vészhíváshoz (Legal Emergency Call) hasonló szolgáltatások használatához szükséges jogi követelmények teljesítésének. A BMW Vészhíváshoz, a Concierge Service-hez és a Teleszervizhez hasonló ConnectedDrive szolgáltatások működéséhez szükséges adatcsere a mobiltelefon-hálózaton keresztül zajlik, a szolgáltatásnyújtáshoz kellő adatok feldolgozását pedig a BMW végzi. Az azzal kapcsolatos további információkért, hogy mely szolgáltatásokhoz mely adatok szükségesek, kérjük, tekintse át az Adatvédelmi tájékoztató vonatkozó részét. Amennyiben nem kívánja használni a ConnectedDrive szolgáltatásait, deaktiváltathatja a járműbe beépített SIM-kártyát. Kérjük, ilyen irányú igény esetén lépjen kapcsolatba hivatalos BMW márkakereskedőjével.